text: - Eg eri øgiliga væl nøgdur við vikuna, sigur fegni landsliðsvenjarin, Djóni Gaard Joensen.
text: #000006
text: Hann hevur júst sæð lið sítt, føroyska U18-landsliðið hjá monnum, vinna enn einaferð á Norra. Eins og hóskvøldið við trimum málum. 32-29 til Føroyar gjørdist úrslitið hetta leygarkvøldið í Høllini á Hálsi.
text: #000007
text: Les eisini: Hjalti: - Vit spæla ein heilt ótrúliga góðan fyrra hálvleik (og so góðan hevði eg ikki væntað)
text: #000008
text: Ein góð venjingar- og dystarvika er komin at enda hjá U18-landsliðnum, sum nú av álvara er farið at fyrireika seg til EM-endaspælið, sum verður í Montenegro í august 2022, har Føroyar bjóða 15 tær sterkastu hondbóltstjóðunum í Evropa av. Tað krevur góðar fyrireikingar.
text: #000009
text: - Tað hevur verið nógv repititión alla vikuna. Har hevur verið nógv, sum dreingirnir líka skulu uppfríska. Tað er eisini nógv at taka ígjøgnum aftur, nú vit eru savnaðir fyri fyrstu ferð síðani í juni, sigur annar av landsliðsvenjarunum, Djóni G. Joensen. Hesaferð máttu Føroyar stríðast harðari fyri sigrinum enn hóskvøldið.
text: #000010
text: - Nú veit eg ikki heilt hvussu norðmennirnir høvdu sett sett seg upp til tann fyrsta dystin, men tá vóru vit í øllum førum klárir og greiddu okkara setning rættiliga greitt, sigur Djóni.
text: #000013
text: Sera góður hugburður í hópinum
text: #000014
text: - Í dag eru hinir kanska eitt sindur meira tendraðir til dystin, meðan vit koma inn við somu tendringini sum vit høvdu fyrsta dystin.
text: #000015
text: - Tað er ordiliga positivt, sigur venjarin, sum er sera fegin um hugburðin í hópinum.
text: #000017
text: - Eg eri øgiliga ovfarin av dreingjunum. At teir, eftir at hava verið fyri so nógvum útsetingum, allíkavæl møta upp til venjing - hamrandi svangir hvørja ferð og fult fokuseraðir
text: #000018
text: - Til venjingarnar er tað full kapping á og tað er kríggj til hvørja venjing. Tað er fantastiskt at venja hesar dreingirnir, sum eru so ágrýtnir, greiðir Djóni frá.
text: #000019
text: Væntanirnar til hendan árgangin munnu vera stórar eftir hesi bæði megnaravrik ímóti Norra, men eingin ræðist trýstið, ger venjarin greitt.
text: #000020
text: Men nú skulu vit eisini hava í huga, at hetta vóru nakrir vinardystir og fyrstu dystirnir hjá okkum, so vit skulu als ikki leypa framav.
text: #000023
text: Men vit fara nú at arbeiða øgiliga málrættað eftir EM-endaspælinum í august.
text: #000024
text: - Eg eri serliga væl nøgdur við, at vit yvir allan dystin, halda fokus, hava góðan anda allan vegin og at vit spæla klókt.
text: #000026
text: Eg eri øgiliga væl nøgdur við hugburðin hjá dreingjunum, og at teir eru so til reiðar til uppgávuna, allir sum ein.
text: #000028
text: - Eg veit ikki hvat tit skulu tora at vóna. Men tit kunnu í øllum vænta at síggja nakrar hamrandi svangar dreingir, sum fara inn at spæla fyri Føroyar og fyri at vinna hvønn dyst. Og innsatsurin skal ongantíð liggja eftir, lovar Djóni Gaard Joensen, landsliðsvenjari.
text: #000030